Document ID: /roh_data/filtered/fineweb-2-filterrobots_roh.jsonl.gz/52401

Suenter tschintg terradas en seria encunter Rafael Nadal èsi puspè reussì a Roger Federer da batter ses grond rival, quai avant ils fans da chasa. Cunquai festivescha Federer il 7avel titel als Swiss Indoors ed il 88avel titel insumma sin la turnea da la ATP.
Roger Federer ha persvas en l'emprim set ed er al cumenzament dal segund set. A la fin da quel ha il Svizzer fatg inqual sbagl che Nadal ha nizzegià ed uschia pudì egualisar il gieu. En il terz set decisiv ha Federer puspè prendì il gieu enta maun e la finala pudì far il sulet break. Cunquai ha il Svizzer era pudì defender ses titel a Basilea.